Óvodai beíratás

A Boldog Brenner János Óvoda Nardai Horvát Nemzetiségi Tagóvodája a 2022/2023-es nevelési évre is meghirdeti az óvodás gyermekek beíratását.

Beíratás: 2022. április 26-án 8:00 – 18:00 és április 27-én 8:00 – 14:00-ig. Helyszíne: Narda, Kossuth L. utca 95. Kérjük a szülőket, hogy az óvodai beiratkozáshoz hozzák magukkal a következő iratokat:

* a gyermek személyazonosítására alkalmas, a gyermek nevére kiállított személyi azonosítót és lakcímet igazoló hatósági igazolványt,
* a gyermek TAJ kártyáját
* a gyermek születési anyakönyvi kivonatát
* a szülő (gondviselő) személyi azonosító és lakcímet igazoló hatósági igazolványát
* gyermek keresztlevelét
* plébánosi ajánlását (a jelentkezési lappal együtt adják le)
* Be kell mutatni: a kötelező védőoltásokat igazoló orvosi igazolást, vagy az oltási könyvet.
* A szakértői véleményeket.

Nardai Horvát Nemzetiségi Tagóvodánk egy csoporttal, vegyes korosztályú gyermekekkel valósítja meg katolikus horvát nemzetiségi nevelési-oktatási feladatait horvát anyanyelvű munkatársakkal.

Az intézmény nyitott minden család számára, akik elfogadják az óvoda katolikus szellemiségét és a horvát nemzetiségi kultúrát.

Miért jó a Nardai Horvát Tagóvoda?

* Katolikus szellemiség, szomszédos templom
* Horvát nemzetiségi nyelv és hagyományok ápolása
* Játékos hittan foglalkozások
* Tágas udvar, közeli sportpálya
* Világos terek, modern bútorok, tornaszoba
* Dolgos hétköznapok, szép ünnepek
* Nyugodt, szeretetteljes, családias légkör

Nevelésünket az érzelmi motiváltság, a szeretet hatja át, amely gyermekközpontú, befogadó, ennek megfelelően, a gyermeki személyiség kibontakoztatására törekszik, biztosítva minden gyermek számára az egyenlő hozzáférést.

Szeretettel várunk mindenkit!

 Telefon: +3630 7554802 és 0694-501-715

 E-mail: brennerovoda@martinus.hu

 Honlap: <http://brennerovoda.martinus.hu>

A jelentkezési lapot folyamatosan fogadjuk a beiratkozást megelőzően online formában: **brennerovoda@martinus.hu** e-mail címre, ill. az óvodában leadva vagy postai úton eljuttatva. (Letölthető a honlapunkról.)

Információ a beiratkozásról az egyházmegye és az óvoda honlapján is megtalálható.